Az elfogadható színvonalú pszichiátriai ellátás érdekében szükséges teendők összefoglalása

A Magyar Pszichiátriai Társaság és az Országos Pszichiátriai Központ közös állásfoglalása

Az elmúlt hónapok néhány tragikus eseménye ismét a pszichiátriai bete-gekre, ellátásukra terelte a figyelmet. Bár a pszichiátriai betegek által el-követett erőszakos cselekmények teljes biztonsággal nem előzhetők meg, az is bizonyos, hogy ezek megszaporodásában a pszichiátriai ellátó rend-szer elmúlt évtizedben történt leépítése, működésének ellehetetlenítése komoly szerepet játszik. Nyomatékosan hangsúlyozni kívánjuk, hogy ennek a problémának a megoldását nem a pszichiátriai betegeket elkülö-nítő, „őrző” intézmények férőhelyeinek szaporítása, hanem a számukra megfelelő segítség nyújtására képes, alkalmas ellátórendszer kiépítése jelenti. Ez a mindenkori (szakma)politikai döntéshozók felelőssége. A döntéshozatal segítésére ismételten összefoglaljuk, hogy a helyzet további romlásának megelőzése, majd javítása érdekében milyen lépéseket tar-tunk szükségesnek:

1.	 Az epidemiológiai adatok illetve a WHO előrejelzései alapján el kell fogadni, hogy a pszichiátriai zavarok gyakorisága elérte a népbetegség szintjét. (1) Emiatt a lelki egészséget és jólétet, az EU kiemelt prioritásnak tekinti. (2) Ezért kormányprogram szintjére kell emelni a Lelki Egészség Országos Programját (LEGOP), és megvalósításához biztosítani kell az anyagi forrásokat. (3)

2.	A pszichés problémákkal küzdők korszerű kezelése kevesebb kórházi ágyat igényel ugyan  mint korábban, azonban a megfelelő ellátás csak mindenki számára könnyen hozzáférhető, jól működő megelőző és rehabilitációs járóbeteg szolgálat kiépítésével biztosítható. Ebben kiemelt fontosságú a pszichiátriai gondozói hálózat, amely egy-egy területen a  - nappali kórháztól a közösségi pszichiátriai és szociális ellátásig terjedő - teljes spektrumot koordinálhatja. Megvalósítandó a járóbetegellátás szektorsemleges finanszírozása. Nélkülözhetetlen az egészségügy és a szociális szféra közötti szoros együttműködés a valós szükségletek és szakmai kompetenciák alapján.

3.	Kevés a közvetlen betegellátásban dolgozó pszichiáter, pszichológus, pszichiátriai szakápoló és szociális munkás, számuk messze elmarad az EU-s átlagtól. Tekintettel arra, hogy ezek hiányszakmák, kiemelten szükséges támogatni a pszichiáter rezidensképzést és szakápoló képzést. 
4.	A megfelelő ellátás érdekében olyan finanszírozás szükséges mind a fekvő- és járóbeteg, mind a szociális ellátásban, amely fedezi a tényleges, indokolt költségeket, figyelembe véve a pszichiátria viszonylag magas humánerőforrás igényét

5.	Minden lehetséges eszközzel támogatni kell a nemzetközi gya-korlatnak megfelelően önállóan működő gyermekpszichiátriai ellátó rendszer kialakítását. Meg kell határozni a 14-18 éves korosztály ellá-tásának elveit és kialakítani ennek rendszerét.

6.	A – főként agresszív – bűncselekményeket elkövető pszichiátriai betegek ellátására EU kompatibilis  forenzikus osztály létrehozására van mielőbb szükség. A tartósan súlyosan veszélyeztető állapotban lévő pszichiátriai betegek hatékony gyógyításához ún. magas biztonságú intézmény létrehozása elengedhetetlen.

7.	Hajléktalanok között sok a pszichotikus beteg,  emiatt célszerű lenne számukra profilírozott ellátás szervezése legalább a fővárosban, ahol a legtöbb hajléktalan él. 

8.	A pszichiátriával szembeni előítéletek csökkentése nélkülözhetetlen, ennek érdekében civil és betegszervezetek, döntéshozók, média és a szakmai szervezetek együttműködésével a mentális betegségek és a mentális betegséggel élők életének hiteles bemutatása szükséges. 

9.	Az OPNI felszámolása következtében megszűnt gyógyítási, oktatási, kutatási központ helyett, a fenti teendők összefogásához erős, kompetenciával bíró szervezet újbóli létrehozása kell. Ennek kiinduló magva lehet, a jelenleg két irodahelyiségben és négy státusszal működő Országos Pszichiátriai Központ. A szervezet fejlesztése során lehetővé kell tenni az eddigi adminisztratív-hatósági funkciók mellett, speciális betegellátási és oktatási feladatok ellátását.

Hivatkozások:

1.	http://www.euro.who.int/mentalhealth/baseline/20080602_1
2.	A Lelki Egészség és Jól-lét Európai Paktuma, Brüsszel, 2008. június 12-13.) http://ec.europa.eu/health/ph_determinants/life_style/mental/docs/pact_en.pdf
3.	http://www.eum.hu/archivum/hirek-esemenyek/lelki-egeszseg-orszagos

További sajtóinformáció:
Beliczai Petra
VM.komm Kommunikációs Tanácsadó Iroda
Tel/fax: (1) 350-6951
Mobil: 20/337-9644
E-mail: beliczai.petra@vmkomm.hu